cyanic-selkie/wikianc huggingface dataset:
Anathon Aall
Bakgrunn
Han ble dr. philos. i 1896 på avhandlingen «Der Logos, I». I 1898 konkurrerte han om et professorat i kirkehistorie ved Det kgl. Frederiks Universitet, men hans teologiske standpunkt ble ansett som altfor radikal.
Karriere
I 1902 begynte Aall som gymnaslærer, men reiste snart til Tyskland, og tok tysk doktorgrad i Halle 1903 med «Zur Frage der Hemmung bei der Auffassung gleicher Reize». Samme år ble han dosent i Halle. I 1908 ble han utnevnt til professor i filosofi i Kristiania med filosofisk propeudetikk og eksperimentell psykologi som spesialitet, og forble i professoratet inntil han tok avskjed i 1937.
Aall tok opp igjen et tidligere forslag om å opprette et psykologisk institutt ved Det kgl. Frederiks Universitet. I 1909 gikk departementet med på å godkjenne opprettelsen av et slikt institutt, med en årlig bevilgning på kr. 500 (se Teigen, 2004), og det ble dermed det første instituttet innen det nye faget psykologi i Norge.
Som tenker gjennomgikk Aall en ganske dramatisk forvandling fra teolog til tilhenger av britiske empirister som John Stuart Mill og Herbert Spencer. I vitenskapelig arbeid ga dette seg utslag i at han beveget seg fra teologiske spekulasjoner til positivistisk orientert eksperimentalpsykologi. I tråd med dette mente også Aall, i tråd med vanlige synsmåter i vår tid, at psykologien er en naturvitenskap, og må være biologisk orientert (se Korsvold, 2001).
Aall deltok på kongressene for eksperimentell psykologi i Giessen i 1904 og i Frankfurt am Main i 1908. I 1905 holdt han en serie forelesninger om Henrik Ibsen i København. Han var medlem av Videnskapsselskapet i Kristiania og av Gesellschaft für experimentelle Psychologie.
Mørkved (andre betydninger)
Mørkved har flere betydninger:
Personer:
Annet:
Bridgen
Bridgen er et område i det engelske distriktet Bexley i London. Det ligger ved krysset Bridgen Road og Elmwood Drive.
Stedet var en liten landsby inntil mellomkrigstiden, da utviklingen til en typisk forstadsområde begynte. Bridgen er også et slektsnavn, blant annet den engelske konservative politikeren og parlamentsmedlemmet Andrew Bridgen (født 1964).
Liste over kriger Marokko har deltatt i
Denne listen er laget for å vise hvilke kriger Marokko har vært delaktig i.
Swaziland under Sommer-OL 1984
Swaziland under Sommer-OL 1984. Åtte sportsutøvere fra Swaziland deltok i fire sporter under Sommer-OL 1984 i Los Angeles. Det var andre gangen som Swaziland deltok i et OL, de vant ikke noen medaljer.
Bydel Furuset (1988–2003)
Furuset var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod av området mellom Hovedbanen og Østmarka fra (men ikke inkludert) Trosterud til kommunegrensa mot Lørenskog. Arealet var på 8,6 kvadratkilometer, og folketallet var ved århundreskiftet på rundt 29 000.
Bydelens logo var et stilisert bilde av tårnet på Lindeberg gård.
Ved bydelsreformen i 2004 blei Høybråten lagt til den nye Bydel Stovner, mens resten gikk inn i den nye Bydel Alna.
Yesterday
Sangen ble første gang utgitt i Storbritannia 6. august 1965 på albumet Help!, og den er fortsatt populær. Ifølge Guinness rekordbok fra 2009 er det spilt inn mer enn 2200 coverversjoner av sangen og er en av de mest covrede popsangene (trolig forbigått av George Gershwin s «Summertime» ). «Yesterday» ble først utgitt som en singel i USA, og ikke i Storbritannia. Den toppet den amerikanske Billboard-listen i 1965 og kom ikke på den britiske topp 10-listen før tre måneder etter utgivelsen av ''Help! –'' da i en coverversjon av Matt Monro.
«Yesterday» er en melankolsk ballade spilt inn med akustisk gitar. Sangen handler om et samlivsbrudd. Dette var den første offisielle innspillingen av The Beatles hvor bare ett av bandmedlemmene spilte. Paul McCartney ble kun akkompagnert av en strykekvartett. Det endelige opptaket var så ulikt andre The Beatles-sanger at de andre bandmedlemmene la ned veto mot å utgi sangen som singel i Storbritannia. Den ble imidlertid utgitt som singel der i 1976. Selv om «Yesterday» er kreditert «Lennon-McCartney», ble sangen utelukkende skrevet av McCartney.
Tilblivelse
Ifølge flere biografier komponerte McCartney melodien i en drøm. Da han våknet, skyndte han seg til pianoet og spilte melodien for ikke å glemme den. McCartneys første bekymring var at han ubevisst kunne ha plagiert andres arbeid. Som han sa, «I omtrent én måned gikk jeg rundt til folk i musikkbransjen og spurte om noen hadde hørt den før. Etter hvert ble det nesten som å levere noe til politiet. Jeg tenkte at hvis ingen gjorde krav på sangen etter noen uker, så kunne jeg få den.»
Da McCartney hadde blitt overbevist om at han ikke hadde stjålet melodien fra noen, begynte han å skrive en tekst som passet til melodien. Lennon og McCartney var kjent for å lage en foreløpig tittel på sangene sine inntil de hadde funnet en mer passende. «Yesterday» fikk først tittelen «Scrambled Eggs» («eggerøre») og det første verset åpnet med verselinjen «Scrambled Eggs / Oh, my Baby how I love your legs». Filmen Help! hadde premiere 29. juli 1965. Under innspillingen av filmen ble et piano plassert på et av stedene de filmet, og McCartney benyttet denne muligheten til å flikke på sangen. Richard Lester, regissøren, ble til slutt så sterkt plaget av dette at han mistet besinnelsen. Han ba McCartney om å slutte å spille sangen, hvis ikke ville han få pianoet fjernet. Tålmodigheten til de andre medlemmene i The Beatles ble også satt på prøve. George Harrison oppsummerte det hele slik: «Ja da, han snakket alltid om den sangen. Man skulle tro han var Beethoven, eller noe sånt!» McCartney hevdet at han skrev «Yesterday» i 1964, men sangen ble ikke gitt ut før sommeren 1965. I mellomtiden ga The Beatles ut to album, A Hard Day's Night og Beatles for Sale, som begge kunne ha inkludert «Yesterday». John Lennon bekreftet senere at det gikk lang tid før sangen var ferdig:
«Sangen svirret rundt i måned etter måned før vi endelig gjorde den ferdig. Hver gang vi kom sammen for å skrive låter til en innspilling, dukket den opp. Vi hadde den nesten ferdig. Paul skrev nesten alt, men vi kunne ikke finne den rette tittelen. Vi kalte den ‘Scrambled Eggs’ og det ble en spøk mellom oss. Vi bestemte oss for at bare en ettordstittel ville passe, men vi kunne ikke finne den rette. Så en morgen våknet Paul, og sangen og tittelen var på plass, ferdig. Jeg var egentlig litt lei meg, vi hadde så mye moro med den.»
Mottakelse
«Yesterday» er en av de sangene som det finnes flest coverversjoner av i populær-musikkens historie. I en meningsmåling blant musikkeksperter og BBCs radiolyttere i 1999 ble «Yesterday» kåret til den beste sangen fra det 20. århundre. Den ble også kåret til den fremste popsangen gjennom alle tider av MTV og bladet Rolling Stone året etter. Den kom på en trettende på Rolling Stone sin liste 500 Greatest Songs of All Time. Det er blitt hevdet at sangen ble framført over 7 millioner ganger bare på 1900-tallet.
Kort tid før sin død kommenterte Lennon sangen. Han sa at selv om teksten ikke ga noen særlig mening, så fungerte sangen godt. «Hvis du leser hele teksten, betyr den egentlig ingenting; du får ikke vite hva som skjedde. Hun forlater han, og han ønsker at det var i går – det er greit – men teksten har ingen løsning. Den er jo vakker – men jeg har aldri ønsket at det var jeg som skrev den.» I det samme intervjuet sa Lennon: «Jeg tror ikke på fortiden. Livet begynner når du blir 40 har jeg hørt, det tror jeg på, men hvem vet hva som skjer?»
Samangan (provins)
Samangan-provinsen er en av 34 provinser i Afghanistan. Den ligger nord i landet. Administrasjonssenteret er Samangan.
Ånevatn
Ånevatn er et vann som ligger i Vrådal i Telemark. Det har utløp i Vråvatn via Flatlandsåi og får vann via Lynglitjønn og Futedalsvatnene. Ånevatn er en del av Arendalsvassdraget.
Didiereaceae
Se teksten
Didiereaceae er en plantefamilie i nellikordenen, (Caryophyllales), som er en gruppe av basale, egentlige tofrøbladete planter. Den omfatter 11 arter av urter, noen av dem klatrende, fordelt på 4 planteslekter. Plantene vokser i tropene i Madagaskar. Enkelte arter plantes innendørs som sukkulente prydplanter.
Slekter og arter
Alluaudia Alluaudiopsis Decaria Didierea
Thomas Tien-Ken-Sin
Thomas Tien-Ken-Sin (kinesisk: 田耕莘; pinyin: Tian Gengxin; født 24. oktober 1890 i Chantsui nær Yanggu i Shandong, Kina, død 24. juli 1967 i Taipeh, Taiwan) var en av Den katolske kirkes kardinaler, og var erkebiskop av Peiping (Beijing) inntil han ble forvist i 1951 av kommunistregjeringen. Han var tidligere rektor for Fu Jen katolske universitet.
Bakgrunn
Thomas Tien-Ken-Sin var sønn av Kilian Tien Ken-sin og hans hustru Maria Yang. Han ble døpt i 1901, og fikk sin presteutdannelse i Yenchowfu (Yanzhou i Shandong) og Steyl i Nederland.
Prest
Han ble presteviet i 1918 i Yenchowfu av biskop Augustin Henninghaus. Senere sluttet han seg til den katolske presteordenen «Steylermisjonærene».
Prefekt og så biskop for Yanku
I 1934 ble han utnevnt til apostolisk prefekt av Yanku (Yanggu), og i 1939 ble han bispeviet i Roma av pave Pius XII og gjort til apostolisk vikar av samme kirkedistrikt.
Apostolisk vikar for Qingdao
I 1942 ble han forflyttet, og ble apostolisk vikar av Tsin-tao (Qingdao).
Kardinal, erkebiskop av Beijing
Pave Pius XII kreerte ham til kardinal i februar 1946, med Santa Maria in Via som tittelkirke, og utnevnte ham i april samme år til erkebiskop av Peiping (Beijing).
Kommunistregimet utviste ham i 1951.
Han deltok ved konklavet som valgte ny pave i 1958.
Taipeh: I 1959 ble han utnevnt til apostolisk administrator av Taipeh, et verv han hadde til 1966, men uten formelt å opphøre som erkebiskop av Beijing.
Han deltok også ved pavevalget i 1963.
Episkopalgenealogi
Hans episkopalgenealogi er:
Palesuppe
Palesuppe er en tradisjonell bergensk fiskesuppe, kokt på pale (småsei).
Fylkesvei 7606
Fylkesvei 7606 går mellom Offersøya og Høybakkmoa i Vestvågøy kommune.
Nasjonal turistvei
Strekningen mellom Offersøya og Valberget inngår i Nasjonal turistvei Lofoten som en av flere sideveier til europavei 10.
Frem til 2019 hadde veien betegnelsen fylkesvei 825.
Vedsag
Vedsag er et håndverktøy som er laget for å dele opp vedskier til kubber.
Saga besto av et bøyd jernrør og et rett sagblad som sto sammen i trapesform med sagbladet som lengste side. Bøylen ble etterhvert formet flatere, for å bli stivere uten å bli tyngre. I ene enden var en festemekanisme, mens den andre hadde strammer i tillegg. Vedsag fåes fortsatt hos jernvarehandleren, men er utkonkurrert av kjedesager med motor.
Sagbladet var grovtannet, med store lommer mellom tennene til å trekke vekk sagspon med. Konstruksjonen var beregnet for saging av tildels rå ved (Tørr ved har andre egenskaper og der brukes andre tannsett).
Vedskiene ble levert i ca. alenlengde, og måtte deles for å passe i en vanlig vedovn. Skiene ble lagt på en sagkrakk og delt i to eller tre etter hvor stor brennkammeret i ovnen var.
På småsteder kunne en ofte støte på «sagemannen» som dro rundt på en elektrisk drevet sirkelsag. Han sto for sagingen for de som ikke maktet det selv for en rimelig penge.
Brandon Call
Brandon Spencer Lee Call (født 17. november 1976 i Torrance i California) er en amerikansk skuespiller. Han er kjent som sin rolle som JT i Steg for steg.
Jakob Sæthre
Jakob Sæthre (født 12. juli 1854 i Brem, død 9. februar 1921) var en norsk pioner i arbeidet med omsorg for psykisk utviklingshemmede.
Liv og virke
Instituttbestyrer Jakob Pedersen Sæthre var en av pionerene innen undervisning av åndssvake i Norge. Han var født i Breim i Nordfjord i 1854 som nest eldste sønn av Peder Sæthre (1822–1884) og Rakel Jakobsdatter Kobberstad Sæthre (1830–1920). Sæthre tok lærereksamen i 1873, og hadde sine første yrkesår som huslærer. Han giftet seg med Gertrud, og sammen stiftet de «Jakob Sæthre og hustru Gertrud Sæthres stipendiefond» ment som reisestipend til ansatte ved læresteder for barn og ungdom med lærevansker eller med psykisk utviklingshemming.
Etter lærerprøven ved Stord Seminar i 1873 var han ett år huslærer hos «gaardeier, bruger og veiindspektør» Axel Undahl på Valen i Sunnhordland. Deretter styrer ved stamhusbesitter Marcus Gerhard Hoff-Rosenkrones nystartede «Rosendals høyere almueskole» i 3 år. Med stipend fra ‘baronen’ reiste han til England og studerte engelsk ved Gainsford Academy i 1877. Siden arbeidet han som vikar i vanlig skole, og fra 1879 til 1882 som lærer ved «Anstalten for aandsvage gutter» i Kristiania. I årene 1877-1880 hadde han flere studieopphold i Sverige, Danmark, England og Skottland med offentlige og private stipend for å studere arbeidet ved institusjoner for åndssvake.
Sommeren 1882 opprettet han «Jakob Sæthres Institut for aandssvage Børn», etter at både staten og Søndre- og Nordre Bergehus Amt hadde lovet penger til driften. Skolen kom i gang med 1 elev 1. september i leide lokaler i apoteker Lothes tidligere sommerhus på Uren ved Damsgaard i Laksevåg. Lokalene ble snart for små, så Sæthre måtte leie lokaler i nabolaget.
Mellom 1885 og 1886 hadde Sæthre fått innvilget offentlige og private lån på til sammen 120 000 kroner. I 1884 kjøpte Sæthre garden Ekelund i Fana i Bergen. Her bygde Sæthre en skole- og internatbygning for 100 elever i 1887. Den ruvende skole- og internatbygningen, med plass for 100 elever, ble oppført etter tegninger av arkitekt Richter og sto ferdig våren 1887. Biskop Hvoslef innviet skolen 27. mai 1887.
Allerede i 1884 hadde Sæthre startet et nytt prosjekt etter anmodning av skoleinspektør Irgens i Bergen: "Eftermiddagsskolen for aandssvage børn i Bergen" ble åpnet med lokaler i Gråskolen. Skolen flyttet til Kalmargaten 2 i 1892 og fikk navnet «Kalmargaten skole, Den kommunale Aandssvageskole». Sæthre fikk etter hvert nok å gjøre på instituttet sitt. Han overlot skolen til Jon Laberg, men beholdt det økonomiske ansvaret helt til Laberg ble ansatt som overlærer i Bergen i 1903.
I 1892, da Abnormskoleloven av 1881 ble gjort gjeldende, overtok staten alle utgifter til undervisningen (lærerlønn, undervisningsmateriell, leie av undervisningslokaler og lignende), mens internatet fortsatt ble drevet av Jakob Sæthre og hans hustru Gjertrud. Instituttet hadde da plass til 130 elever. I 1901 kjøpte staten hele eiendommen, og navnet ble endret til «Ekelund offentlige Aandssvageskole».
Sætre hadde kjøpt den store naboeiendommen Tveiterås gård allerede i 1887. Han ønsket at staten skulle erverve denne eiendommen for innkjøpspris og etablere et stort pleiehjem for såkalte «ikke dannelsesdyktige» av begge kjønn og i alle aldre. Staten avslo tilbudet, men gikk omsider med på at Sæthre startet Tveiterås pleiehjem med plass for 36 åndssvake i 1902.
På grunn av helsen søkte Sæthre avskjed i 1910, og broren Søren Sæthre ble tilsatt. Jakob Sæthre fortsatte å drive Tveiteraas Pleiehjem frem til 1916, da det ble klart at staten ikke kom til å overta pleiehjemmet.
Jakob Sæthre var medlem av Fana herredsstyre i rundt 25 år. Han var også en tid overformynder og medlem av forlikskommisjonen, kirketilsynet og forstanderskapet i Sparebanken. Han fikk den svenske Vasaorden i 1904, og ble gjort til ridder av St. Olavs Orden av 1. klasse da han gikk av i 1910. Han døde 9. februar 1921, og ble gravlagt ved Birkeland kirke på Nesttun.
DEFA
DEFA kan sikte til
Norsk akkreditering
Akkreditering er en frivillig ordning organisasjoner gjennomfører for å dokumentere sin kompetanse overfor kunder, myndighetskrav eller seg selv. Akkreditering har de senere år blitt brukt innen EU-systemet til kontroll av kompetanse og gjennomføringsevne i myndighetsutførelse. Eksempler på dette i Norge er NYTEK der det for oppdrettsanlegg kreves akkreditert inspeksjon og sertifisering.
Opprinnelig er akkreditering et verktøy for å fjerne tekniske handelshindre. Ideen er at et produkt produsert i henhold til en akkreditert ordning er godt nok i alle land som har underskrevet MLA om akkreditering.
Tanzania under Sommer-OL 1984
Tanzania under Sommer-OL 1984. 18 sportsutøvere, 16 menn og to kvinner, fra Tanzania deltok i to sporter, boksing og friidrett under Sommer-OL 1984 i Los Angeles. De vant ingen medaljer.
Guvernementet Wadi al Jadid
Al Wadi al Jadid (arabisk: الوادى الجديد «nye dalen») er en region sørvest i Egypt, mellom Nilen og Libya. Hovedstaden er Al Kharijah.
Bydel Stovner (1988–2003)
Stovner var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod av Groruddalen mellom Hovedbanen og Trondheimsveien fra og med Rommen-området til kommunegrensa mot Nittedal, Skedsmo og Lørenskog. Arealet var på 5,9 kvadratkilometer, og folketallet var ved århundreskiftet på rundt 21 000.
Chester
Chester (walisisk: Caer) er administrasjonsbyen med bymurer i grevskapet Cheshire i det nordvestlige England. Byen ligger nær grensen til Wales, nord for elven Dee, og er den viktigste byen i distriktet City of Chester. Chester har en av Storbritannias best bevarte bymurer. Den er lokalisert ved elven Dee, ikke langt fra den walisiske grensen, og er den største og mest folkerike bosetningen i området for enhetlig myndighet til Cheshire West and Chester, som hadde en kombinert befolkning på 328 100 innbyggere i 2001, noe som hadde økt til 329 608 innbyggere ved 2011. Chester ble gitt bystatus i 1541.
Chester ble opprettet som et castrum, det vil si romersk festning, med navnet Deva Victrix i tiden til keiser Vespasian i 79 e.Kr. Som den ene av tre hovedleirer for den romerske hæren i den romerske provinsen Britannia, ble Deva senere til en betydelig sivil bosetning. I 689 grunnla kong Æthelred av Mercia kirken i Vest-Mercia som senere ble Chesters første katedral. Angelsakserne utvidet og forsterket Chesters bymurer, mye av den gjenstår fortsatt, som beskyttelse mot angrep fra danene. Chester var en av de siste byene som ble erobret av normannerne. Vilhelm erobreren beordert byggingen av en festningsborg som dominerer byen og den walisiske grensen.
Angelsaksisk tid
På begynnelsen av 600-tallet, i 605 eller 606 iflg. Den angelsaksiske krønike, eller i 613 eller 614 iflg. Beda, slo Æthelfrith av Northumbria en stor keltisk styrke i slaget ved Chester. Angelsakserne forlenget og forsterket senere murene rundt Chester for å kunne forsvare byen mot danene. De kalte byen Ceaster eller Legeceaster.
Middelalderen etter 1066
Etter normannernes erobring i 1066 ble Chester Castle bygget som et forsvarverk mot waliserne. Normannerne bygde også Chesterkatedralen, som inntil Henrik VIIIs tid var viet til byens vernehelgen, St. Werburga.
Chester hadde på denne tiden den største havnen i det nordlige England, og handelen dette førte med seg gjorde byen velstående. Dette fortsatte inntil Dee ble ufarbar på grunn av mudder; handelen ble da flyttet til den nyere byen Liverpool. På de nye jordområdene som ble skapt av elvemudderet ble det senere anlagt en veddeløpsbane, Rodee. Der står fortsatt et gammel steinkors som ble brukt til å markere vannivået.
Borgerkrigstiden
Under borgerkrigen i England sto slaget ved Rowton Moor like utenfor byen. Parlamentarianerne knuste i slaget rojalistene, mens Karl I så på fra byens vanntårn.
Georgiansk og viktoriansk tid
I georgiansk tid ble byen igjen mer velstående, og den ble populær blant den jordeiende adelen. Dette fortsatte fram til den industrielle revolusjon, da de øvre samfunnsklasser fra Manchester og Liverpool begynte å flytte til Chester.
Chesterkanalen, nå en del av Shropshire Union-kanalen, ble anlagt. Den har blitt kalt «Englands første mislykkede kanal» etter at den mislyktes med å bringe tyngre industri til Chester. Det ble også anlagt jernbane, med to store stasjoner. Bare en av dem eksisterer fortsatt.
I viktoriansk tid ble det store rådhuset bygget, etter at den gamle laugshallen brant ned. Det har et klokketårn som bare har utskive på tre sider, mens den siden som vender mot Wales er blank. Arkitektene forklarte at dette var fordi «Chester won't give the time of day» (laquo;Chester vil ikke engang fortelle Wales hvor mye klokken er», fra et engelsk uttrykk for ikke å bry seg om noen). Allikevel var Chester vertskap for den nasjonale Eisteddfod, en walisisk festival, i 1866.
Indisk månespinner
Indisk månespinner (Actias selene) er en sommerfugl som tilhører familien påfuglspinnere (Saturniidae). Denne store, vakre arten er vidt utbredt i Asia, fra Afghanistan i vest til Borneo i øst og Øst-Sibir i nord.
Anna Bolena
Anna Bolena er en opera av Gaetano Donizetti. Den italienske libretto, som bygger på Anne Boleyns liv, er skrevet av Felice Romani. Uroppførelsen fant sted den 26. desember 1830 på Teatro Carcano i Milano. Operaen var Donizettis trettende i rekken og den første han fikk suksess med.
Operaen har klart karakteriserte rolleskikkelser, og konfliktene mellom dem er overbevisende skildret. Duetten, «Sul suo capo aggravi un Dio», mellom Anna (sopran) og Jane Seymour (mezzosopran) betraktes som en av de aller fineste operaduetter.
Anna Bolena ble ikke oppført regelmessig i siste halvdel av 1800-tallet eller på begynnelsen av 1900-tallet, men den oppføres hyppigere nå. I april 1957 ble operaen oppført på Teatro alla Scala i Milano med Maria Callas i hovedrollen i en overdådig iscenesettelse av Luchino Visconti. Det ble en av Maria Callas' største triumfer. Leyla Gencer, Beverly Sills, Montserrat Caballé, Renata Scotto og Edita Gruberova er andre berømte tolkere av partiet.
Operaen ble nylig fremført på statsoperaen i Wien med Anna Netrebko i rollen som Anne Boleyn, samt Elina Garanca i rollen som Jane Seymour.
Det er ikke helt klart hvilken kilde Felice Romanis tekst bygger på, men det er åpenbart at William Shakespeares skuespill Henrik VIII ikke er en av dem, til tross for at det er blitt hevdet i Italia.
Amerikansk månespinner
Amerikansk månespinner (Actias luna) er en sommerfugl som tilhører familien påfuglspinnere (Saturniidae). Denne store, vakre arten finnes i det østlige Nord-Amerika.
Levevis
Larven kan finnes på en rekke forskjellige løvtrær.
Guvernementet Sharqia
Ash Sharqiyah (arabisk:المحافظة الشرقيّة, østlige region) er en region nord i Egypt. Dens hovedstad er Az Zaqaziq.
Korsvoll Idrettslag
Korsvoll Idrettslag  holder til på Korsvoll i Bydel Nordre Aker i Oslo. Laget spiller i blå drakter med hvite shortser. Fotballgruppen er med sine over 1000 medlemmer dominerende i klubben, der lag i alle aldre spiller hjemmekampene sine på Korsvollbanen. Korsvoll er en av de eldre klubbene i landet, med stiftelsesdato helt tilbake til 5. mars 1899. Laget trenes av Stig Mathisen.
Ved siden av at fotballherrene spilte fire år i 2. divisjon på 2000-tallet har Korsvoll IL i mange år utmerket seg med sterke resultater i de aldersbestemte klassene, ikke minst på jentesiden, og klubben har en sterk posisjon i lokalsamfunnet.
Historie
Korsvoldens Skiklub ble stiftet 5. mars 1899. 20 personer hadde møtt fram til konstituering, og Carl Michaelsen ble valgt til første formann. Klubben ble opptatt i Norges Skiforbund i 1908, og navnet ble senere modernisert til Korsvoll Skiklubb. 8. september 1930 ble Korsvoll Arbeideridrettslag stiftet, og 12. september 1945 gikk de to klubbene sammen under navnet Korsvoll Idrettslag.
Stor vekst og jubileum
Etter lang tid som lokal breddeklubb uten de helt store merittene på fotballbanen, kunne Korsvoll i 1999 feire sitt hundreårsjubileum med treningskamp mot Vålerenga Fotball. Kampen endte 2-2.
I perioden rundt hundreårsjubileet opplevde Korsvoll en stor oppsving i medlemstallene. Ungdomsavdelingen vokste, og en bevisst satsing på lokale spillere førte til suksess også for de eldre lagene. Både 83- og 86-årgangen på herresiden kvalifiserte seg for interkretsserien, og flere av disse spillerne ble senere sentrale på klubbens A-lag. Omleggingen fra naturgress til kunstgress på Korsvollbanen i 2003 har også hatt mye å si for fotballen i Korsvoll-området.
Ungdomsavdelingen vokste fra 15 til 60 lag i årene 1994 til 2006, og i 2006 ble lederen for yngres avdeling, Dag Ingvaldsen tildelt honorært lederstipend av NFF for sin innsats for Korsvoll.
2. divisjonsspill: 2006-2009
Etter å ha vært i toppen av 3. divisjon året før, rykket Korsvoll opp til 2. divisjon i 2005 etter å ha vunnet sin 3. divisjonsavdeling, samt de påfølgende kvalifiseringskampene mot Elverum. Våren etter kunne et spent hjemmepublikum ønske Ranheim velkommen til tidenes første 2. divisjonskamp på Korsvollbanen. Korsvolls første mål i toppfotballen ble lobbet inn av Stig Markus Hovdal like før slutt, og kampen endte 1-1. Etter en meget bra høstsesong i 2006, der bare Skeid kapret flere poeng, beholdt Korsvolls amatører plassen. De to neste sesongene etablerte laget seg i 2. divisjon med nye midt-på-tabellen-plasseringer.
Cupeventyr
Korsvoll har også gode resultater å vise til i NM i fotball for herrer siden oppturen tidlig på 2000-tallet, der de tre ganger har skapt folkefest i lokalmiljøet i møtet med tippeligalag.
I 2006 ble det et hederlig 0-2-tap mot tippeligalaget Odd Grenland i 2. runde, men det var året etter at det virkelig ble cupfest på Korsvollbanen. I 2. runde av cupen i 2007 ble Follo slått ut etter straffesparkkonkurranse, og for første gang avanserte Korsvoll til 3. runde. Et av de største øyeblikkene i klubbens historie kom på overtid i 3.runde-kampen mot Stabæk Fotball, da keeper Stian Straume scoret på corner og sikret 2-2 og ekstraomganger mot laget som samme år tok sølv i Eliteserien. Kampen endte til slutt med et hederlig 2-5-tap, men det kunne fort endt annerledes. Korsvoll hadde nemlig flere store muligheter til å avgjøre.
I 2008 kom bydelsnaboene fra Fotballklubben Lyn på besøk i 2. runde. Lasse Brandal sendte Korsvoll i føringen i det 65. minutt, men et straffespark minuttet etter sørget for 1-1. De siste fem minuttene avgjorde Lyn med to raske scoringer, men Korsvoll hadde nok en gang vist at de kunne hevde seg i bedre selskap.
Trenerskifter og nedrykk
Per Kåre Hagen var mannen som trente Korsvoll opp fra 4. til 2. divisjon og til suksess i cupen. Foran 2009-sesongen takket han for seg, og Vidar Gundersen overtok treneransvaret. Etter en dramatisk sisterunde endte 2009-sesongen med at Korsvoll for første gang havnet under streken og dermed måtte ta den tunge turen ned til 3. divisjon.
Gundersen trakk seg, og den tidligere A-lagsspilleren Petter Solland, med trenererfaring fra klubbens B- og juniorlag, fikk ansvaret for å lede Korsvoll tilbake til 2. divisjon.
Tilbake i 3. divisjon
Petter Solland ledet Korsvoll gjennom seriespillet i 3. divisjon avdeling 4 på imponerende vis. Fasiten ble 51 poeng på 20 kamper, syv mer enn andreplasserte Bøler Idrettsforening, og 83-27 i målforskjell, men i kvalifiseringskampene mot Nesodden Idrettsforening sa det stopp. Borte ble det 1-2-tap, og hjemme greide ikke Korsvoll mer enn 1-1.
2011 ble en nesten-sesong, og Solland sa fra seg ansvaret ved sesongslutt. Inn kom rutinerte Stig Mathiesen, som i sin tid nesten ledet naboklubben Kjelsås opp til Tippeligaen, og Steinar Brun. Etter to år med greie resultater forlot de klubben etter 2013-sesongen. Petter Solland returnerte som A-lagstrener, og med seg fikk han Magnus Olsen, som hadde levert gode resultater med klubbens yngre lag. Etter en noe famlende sesonginnledning slet laget lenge i 2014-sesongen til tross for at storscoreren Andreas Moen ble hentet inn fra Lyn, men en solid sluttspurt sørget til slutt for at Korsvoll berget plassen og endte på 7.-plass.
Lokaloppgjørene mot Kjelsås
Oversikt over Korsvoll – Kjelsås i 2. divisjon (Korsvolls målscorere i parentes):
2006: Korsvoll – Kjelsås 2-1 (Lasse Brandal og Christoffer Andersen) Kjelsås – Korsvoll 0-3 (Stig Hovdal, Anders Ellingseter og Torbjørn Melhuus)
2007: Korsvoll – Kjelsås 2-2 (Christian Sparre og Sigve Tonstad) Kjelsås – Korsvoll 1-4 (Espen Schjerven, Kristoffer Moen, Stig Hovdal (Str) og Mats Marheim)
2008: Korsvoll – Kjelsås 0-0 Kjelsås – Korsvoll 0-3 (Stig Hovdal, Lasse Brandal og Christian Sparre)
2009: Korsvoll – Kjelsås 2-2 (Lasse Brandal og Mats Marheim) Kjelsås – Korsvoll 4-2 (Peter Stivang og Lasse Alexandersen)
I 2010 og 2011 ble det bare miniderbyer på Korsvollbanen og Grefsen stadion, da Korsvoll ble trukket i 3. divisjonspulje Kjelsås 2.
B-laget
Samtidig som A-laget rykket opp til 2. divisjon, begynte B-laget sin ferd oppover i divisjonssystemet. Etter flere år i toppen av 6. divisjon løsnet det endelig i 2004, da de anført av den spillende laglederen Christer Andresen gikk ubeseiret gjennom 6. divisjon og det påfølgende kretsmesterskapet. Med stadig mer hjelp fra talentfulle juniorspillere og A-lagsreserver kunne B-laget feire et opprykk til 5. divisjon og nok et kretsmesterskap i 2006. Oppholdet i 4. divisjon ble kortvarig, og allerede høsten 2007 jublet B-laget for enda et opprykk og kretsmesterskap.
Til tross for at B-laget berget plassen i 3. divisjon både i 2008 og 2009, endte likevel sistnevnte sesong med degradering på grunn av A-lagets nedrykk.
Foran 2010-sesongen ble det besluttet at B-laget skulle løsrive seg fra A-laget igjen, slik det var da de i sin tid begynte klatringen i divisjonssystemet. Laget ble ledet av Terje Pedersen, men på grunn av omleggingen av 3. divisjon var ikke 7.-plass godt nok til å berge plassen. B-laget var dermed tilbake i 5. divisjon. Pål Schjerven tok over som trener, og under hans ledelse har B-laget bygget en stamme som i stor grad består av lokale spillere som ikke lenger vil satse på høyeste nivå. B-laget er tilbake i 4. divisjon, der de i 2014 kom på en sterk 3.-plass.
C-laget
Foran 2008-sesongen fikk Korsvoll sitt tredje seniorlag på herresiden. C-laget ble satt sammen av førsteårsseniorer og tidligere A- og B-lagsspillere, og debutsesongen endte med førsteplass og direkte opprykk til 7. divisjon. Jubelen fortsatte i 2009, da C-laget nok en gang vant sin avdeling, denne gangen i 7. divisjon.
I forkant av den tredje sesongen mistet C-laget store deler av spillerstallen til det nye B-laget, og sesongen endte med 4.-plass. I 2011 gjennomførte laget sin plasseringsmessig beste sesong noensinne, da de tok 3.-plass i 6. divisjon. Året etter rykket C-laget ned til 7. divisjon. Laget ledes av Mathias Bohlin Falch.
Damelagene
Korsvoll var tidlig ute med å satse på jentefotball, og årskullene født i årene mellom 1988 og 1992 spilte alle i interkrets. De samme lagene gjorde det dessuten svært bra også i Norway Cup og andre store turneringer. Det ble etablert et damelag i 4. divisjon kvinner, men til tross for samarbeid med blant annet Koll, lyktes aldri laget i å videreføre suksessen fra juniorlagene.
Etter at Lyn for et par år siden begynte å satse på jentefotball, har Korsvoll mistet flere av sine beste spillere til naboklubben. I 2010 måtte til og med klubben trekke juniorlaget på kvinnesiden fra seriespillet grunnet for få spillere.
Gladlaksene
Korsvolls supporterklubb heter Gladlaksene og ble stiftet 20. april 2005 under en av Korsvolls kvalifiseringskamper til cupen. Fanklubben har over 70 offisielle medlemmer, deriblant Lyns Mads Dahm, men har siden 2008 ikke vært aktive annet enn under cupkampene.
Korsfarerne
C-lagets fanskare, Korsfarerne, er for tiden Korsvolls mest aktive fans. Supportergruppen har drøye ti medlemmer, som hver uke stiller opp og lager liv på tredjelagets hjemme- og bortekamper. De har i tillegg spilt inn en rekke låter som spilles før, under og etter kamp. De aller yngste C-lagssupporterne deltar i Minikorsfarerne.
Overganger
Her følger en oversikt over overganger til og fra Korsvolls 3.-divisjonslag.
2011-sesongen
Spillere inn Spillere ut
Profiler
Følgende spillere var i sin tid med på å sette sitt preg på A-laget.
Andre idretter
Som Korsvolls logo viser, er Korsvoll mer enn et fotballag. Både ski- og orienteringsgruppen har ligget i dvale de siste årene, men samtidig har andre idretter som håndball og innebandy kommet til.
Innebandy
Korsvoll har det siste tiåret etablert en ganske stor innebandygruppe, der det på det meste fantes tre seniorlag, ett juniorlag, ett guttelag og ett damelag.
Initiativtagerne var lokale spillere som sluttet å spille fotball og flyttet inn på små flater da fotballaget begynte ferden sin oppover i divisjonssystemet. Innebandyherrene rykket raskt opp fra 5. til 2. divisjon, før de i 2008/2009 hadde en kort gjesteopptreden i Østlandsserien. Det endte med nedrykk, men gode resultater i kvalifiseringen den påfølgende sesongen gjør at Korsvolls innebandylag atter en gang blir å se i Østlandsserien i 2010/2011-sesongen.
Vannbøffel
Vannbøffel, også kalt asiatisk bøffel og indisk bøffel (Bubalus bubalis) er en type okse som tilhører underfamilien oksedyr.
Vannbøffelen kan bli opp til 3 m lang og nesten 2 m høy, men pleier å være mye mindre. Dyrets horn er svingt utover og bakover og avstanden mellom hornspissene kan være over 1 m.
Det finnes omtrent 4 000 dyr igjen av den ville vannbøffelen. Den er rangert som sterkt truet på IUCNs rødliste. Det finnes over 150 millioner dyr til sammen. Arten ble tidlig i det 19. århundre introdusert i Australia og har nå etablert seg i den nordlige delen av landet.
Vannbøffelen livnærer seg først og fremst på ferskt gress og lever i vill tilstand i fuktige gressområder, sumper og lignende terreng.
E
E, e er den femte bokstaven i det latinske alfabetet. Den tilhører den gruppen bokstaver vi kaller vokaler. E er den vokalen som forekommer oftest i norsk dagligtale.
Formen er hentet fra gresk epsilon (Ε, ε) både i utseende og funksjon.
Alternative representasjoner av E, e
Morsetegn: ·
Justervesenet
Justervesenet er en statlig etat, underlagt Nærings- og fiskeridepartementet, med ansvar for nasjonale normaler for målenheter samt for kontroll av måleredskaper som brukes ved økonomiske oppgjør m.m. Justervesenet representerer Norge i de internasjonale traktatene Meterkonvensjonen og International Organization of Legal Metrology. Hovedvirksomheten ligger på Kjeller i Lillestrøm kommune, rett utenfor Oslo. Dessuten finnes fem distriktskontor på følgende steder: Kjeller, Stavanger, Bergen, Trondheim og Tromsø. Hvert av disse har ansvar for måleteknisk kontroll i sitt distrikt.
Justervesenets bygning på Kjeller har mer enn 30 individuelle laboratorier som er spesielt konstruert og utrustet for de nøyaktigste målinger innen sine områder. Nasjonalt måleteknisk laboratorium realiserer og vedlikeholder de nasjonale normalene for enheter i SI-systemet. Den nasjonale normalen for grunnenheten kilogram oppbevares hos Justervesenet og blir regelmessig sammenliknet med det internasjonale kilogrammet (prototypen), som oppbevares i det internasjonale instituttet Det internasjonale byrå for mål og vekt utenfor Paris. Andre grunnenheter er definert ut fra fundamentale fysiske konstanter og realiseres ved eksperimenter. Justervesenet har, sammen med tilsvarende institusjoner i andre land, signert Meterkonvensjonens avtale om gjensidig anerkjennelse av kalibreringer (Mutual Recognition Arrangement). Denne er grunnleggende for internasjonal tillit til landenes måleresultater.
Norge ved Justervesenet er også med på å vedlikeholde og sikre nøyaktigheten av verdens legale tid, universaltiden UTC, med flere atomur.
Nasjonalt laboratorium sørger for sporbarhet til de nasjonale normalene ved kalibrering av instrumenter for næringslivet. Dessuten utføres måleteknisk forskning, rådgiving og opplæring.
Som del av lovregulert måling foretar Justervesenet kontroll av måleredskaper, typegodkjenning, utarbeider forskrifter for nye måleredskaper samt har ansvar for den norske ordningen for e-merking av ferdigpakkede varer.
Kontroll og håndheving av kongens lover og vedtekter innen området mål og vekt var viktig allerede i høymiddelalderen. Dette var gjalkerens oppgave, men han arbeidet kun innen byen, ikke for hele kongedømmet.
Justervesenets historie i Norge kan føres tilbake til Kristian Vs forordning av 1683 om ensartet mål og vekt i Danmark-Norge. Et eget norsk Justervesen ble etablert ved kongelig resolusjon av 6. juli 1832. Justervesenet hørte da under Justisdepartementet. Øverste myndighet i Justervesenet var "Opsyns-kommissionen for Maal og Vægt", som ga råd til statsforvaltningen, kontrollerte de mest nøyaktige målenormalene og førte tilsyn med justerkontoret i Christiania. Dette kontoret produserte, kontrollerte og solgte målenormaler til magistratene (borgermestre, rådmenn, byfogder) andre steder i landet, og disse kontrollerte politiets normaler. Politiet utførte kontrollen med handelsmennenes vekter og målekar.
Navnet Justervesenet kommer fra justering i betydningen måleteknisk kontroll. Ordet justering ble brukt i tidligere tider og kommer fra jus og justus (latin) som betyr rett og rettferdig. Her betyr det å kontrollere riktigheten av.
Lov om målenheter, måling og normaltid av 26. januar 2007 spesifiserer krav til lovregulert kontroll og hva som er Justervesenets ansvar og plikter.
Svømming under Sommer-OL 2008 – 100 meter butterfly kvinner
Øvelsen 100 meter butterfly damer ved Sommer-OL 2008 fant sted mellom 9. til 11. august i Beijing nasjonale vannsportsenter.
Kvalifikasjonskravene var 59,35 (A-krav) og 1.01,.43 (B-krav).
Ingvild Snildal representerte Norge. Hun satte norsk rekord, men kom ikke videre fra de innledende heatene og endte med 37. beste tid.
A-type-asteroide
A-type-asteroider er sjeldne asteroider fra det indre av asteroidebeltet som har et kraftig og bredt 1 µm olivin-trekk, og et veldig rødaktig spektrum ved kortere bølgelengder enn 0,7 µm. A-typene er kanskje restene etter mantelen til en differensiert (lagdelt) asteroide.
A-type-asteroider er så sjeldne at i 2005 var det bare 17 kjente asteroider av denne typen.
Pengemarkedsfond
Pengemarkedsfond er en type verdipapirfond hvor andelseiernes kapital investeres i kortsiktige rentepapirer, slike som med en fellesbetegnelse kalles pengemarkedsinstrumenter.
Den norske fondbransjens egen klassifiseringsstandard (forvaltes av Verdipapirfondenes forening) tilsier at et pengemarkedsfond ikke kan investere i rentepapirer med en bindingstid over 1 år. Rentefond som investerer i rentepapirer med bindingstid over 1 år kalles obligasjonsfond.
Pengemarkedsfondene er inndelt i grupper basert på to kriterier:
Det finnes følgende grupper av pengemarkedsfond:
Risiko og avkastning i pengemarkedsfond
Pengemarkedsfond har lavest risiko av alle typer verdipapirfond, og lavest forventet avkastning. Verdien av andelene kan variere, men mindre enn i andre fondstyper. Et pengemarkedsfond kan forventes å gi litt høyere avkastning enn innskudd på høyrentekonto i bank.
Pengemarkedsfond er utsatt for ulike typer risiko :
Tunisia under Sommer-OL 1984
Tunisia under Sommer-OL 1984. Tjuetre sportsutøvere fra Tunisia deltok i seks sporter, blant annet, boksing, friidrett, judo, volleyball og svømming under Sommer-OL 1984 i Los Angeles. Tunisia, som deltok for sjette gangen i et sommer-OL vant ikke noen medaljer.
Fuerza Aérea de Chile
«Fuerza Aérea de Chile», som er det chilenske flyvåpen, ble i sin moderne form etablert 21. mars 1930 med sammenslåingen av hærens og marinens flyvåpen, men kan føre sine røtter helt tilbake til 20. desember 1910 med etableringen av «Servició de Aviación Militar de Chile» og regnes som en av de aller eldste flyvåpen i verden.
Organisasjon og inventar
Fuerza Aérea de Chile er delt opp i fem brigader.
Eksterne lenker
Hjemmesiden til Fuerza Aérea de Chile
D-type-asteroide
D-type-asteroidar har en svært lav albedo og et rødlig elektromagnetisk spektrum uten noen særlig trekk. Det er foreslått at de er sammensatt av organisk-rike silikat, karbon og anhydrerte silikat. Kanskje har de vannis i det indre. D-type-asteroider finneer man i det ytre av asteroidebeltet og utenfor. 152 Atala, 588 Achilles, 624 Hektor og 944 Hidalgo er eksempel på D-typen. Mange av Jupiters trojanere har D-type trekk, og noen av Jupiters minste måner.
I 1992 presenterte Larry A. Lebofsky med kolleger en artikkel om at de hadde oppdaget et spektraltrekk ved 3 µm i en D-type hovedbelteasteroide. Dette trekket indikerer kanskje at det er vann til stede på asteroideoverflaten.
Guvernementet Aswan
Aswan (arabisk: ) er en region sør i Egypt. Dens hovedstad er Aswan.
Liza Marklund
Eva Sara Elisabeth Marklund (født 9. september 1962 i Piteå, Norrbotten i Sverige) er en svensk forfatter, feminist og journalist.
Marklund vokste opp i Pålmark mellom Piteå og Älvsbyn. Hun gikk journalistlinjen på folkehøgskole i Kalix, men tok aldri høyere utdannelse. Hun arbeidet i 15 år som journalist, sist som sjefredaktør for et nyhetsprogram på svensk fjernsyn. Fra 1998 er hun forfatter på heltid. Marklund er også medeier av Piratförlaget. Hun har uttalt at hun angret på at hun ikke lagde rabalder på programmet Først & sist i februar 2002, da politiker Bjarne Håkon Hanssen uttalte: «… det er få som er like vakre som deg som kaller seg feminister i Norge.»
Hun er også UNICEF-ambassadør.
Forfatterskapet
Den svenske journalisten Monica Antonsson har i boken Mia – Sanningen om Gömda (2008) påstått at Liza Marklund farer med løgn i bøkene Gömda og Asyl. Marklund hevder på sin side at visse endringer måtte gjøres for at de omtalte ikke skulle kunne identifiseres, men at hovedelementene i historien er korrekte. Marklund sier at det var et feiltak å skrive at det var en sann historie. Hun burde ha skrevet «basert på en sann historie», men hun har ikke med vilje villet mislede noen.
Bibliografi
Serien om journalisten Annika Bengtzon er ikke skrevet i samme tidsmessige orden som hendelsene utspilles i Annikas liv. Vil du lese dem i kronologisk orden så gjelder følgende:
Veli-Matti Lindström
Veli-Matti Olavi Lindström (født 15. november 1983 i Nastola) er en finsk skihopper.
Lindström ble finsk mester i sesongen 2000/01, og senere også juniorverdensmester både individuelt og i laghoppingen. Det påfølgende året deltok han i OL 2002 i Salt Lake City, der han var med på laget som tok sølv bak det tyske vinnerlaget. I tillegg kom han på femteplass i normalbakken.
Fra 2000 deltok han regelmessig i hoppuka og oppnådde mange gode plasseringer. Under skiflygingsrennet i Planica i 2003 hoppet han 232,5 meter, lengre enn den gjeldende verdensrekorden, men på grunn av et fall fikk han ikke godkjent hoppet som rekord. Under VM i skiflyging 2004 i Planica tok han sølvmedalje i laghoppingen.
Foran sesongen 2005/06 skadet han seg stygt, og hoppet dette året bare i kontinentalcupen. Sesongen 2006/07 åpnet med en overraskende 4.-plass i Kuusamo, men de gode resultatene uteble senere i sesongen.
Toke (navn)
Toke er et sjeldent dansk mannsnavn med norrøn opprinnelse. Navnet er dannet av gudenavnet Tor. Navnet er mest utbredt i formen Tóki på Færøyene, og Tuukka i Finland. Toke er også et nigeriansk kvinnenavn.
Etymologi
Toke er en yngre dansk form av Toki, den gammeldanske formen av norrøne Tóki, som var en kjæleform av norrøne navn med førsteleddet þórr, «torden», og et andreledd som begynte på k- eller sluttet på -ki. Tóki kan også være dannet av gammeldanske toki, «tosk».
Andre gammeldanske former av navnet er Tokki, Tuki og Túki. Toke og Tuke er gammelsvenske former av navnet. Tóki er den islandske og færøyske formen av navnet. Tuuka er en finsk form av navnet, og Duvká en samisk form.
Týki er en annen norrøn form av navnet, som har gitt opphav til gammeldanske Týki, og de nyere danske navnene Tyge og Thyge. Disse har gitt opphav til etternavnet Thygesen.
Toke er også et niuisk mannsnavn og et nigeriansk og finsk kvinnenavn.
Utbredelse
Tóki, Túki og Týki er blant de 20 vanligste navnene i nordiske runeinnskrifter, så navnet var antakelig utbredt i vikingtiden. Navnet ble oftest skrevet (tuki). Navnet har siden vært mindre utbredt. Toke var i Danmark mest populær i 1970- og 1980-årene, spesielt i København og Sjælland.
Den finske og samiske formen av navnet har navnedag:
Toke er i dag et sjeldent navn. Det er mest utbredt i formen Tóki på Færøyene, og Tuukka i Finland.
Kjente personer med navnet
Personene i listene er ordnet kronologisk etter fødselsår.
Deutsche Film-Aktiengesellschaft
Deutsche Film-Aktiengesellschaft (DEFA) var det statlige filmselskapet i det tidligere DDR.
Opprettelse og virksomhet
Etter andre verdenskrig overtok selskapet Universum Film AGs besittelser i det sovjetkontrollerte området. Selskapet ble gitt tillatelse fra den sovjetiske militæradministrasjon til å begynne filmproduksjon den 13. mai 1946, og den første filmen som DEFA produserte var Wolfgang Staudtes Morderne er blant oss. Andre viktige og populære produksjoner i løpet av DEFAs drøye 45 års virksomhet var Ekteskap i skyggen (1947), Keiserens undersått (1951), De halvsterke (1956), Stjernen (1959), Spor av stein (1966), Løgneren Jakob (1975), Legenden om Paul og Paula (1973) og Solo Sunny.
Etter gjenforeningen
Etter den tyske gjenforeningen ble selskapet oppløst og dets besittelser privatisert. Filmene produsert ved DEFA inkluderer omkring 950 spillefilmer, 820 animasjonsfilmer, mer enn 5 800 dokumentarer og nyhetssendinger og 4 000 tyske synkronisasjoner (dubbinger) av fremmedspråklige filmer. Opphavsretten til disse eies nå av Progress Film-Verleih GmbH. Eksklusiv distributør for video og DVD er Icestorm Entertainment.
DEFA-filmer har blitt vist i festivaler og retrospektiv i en rekke land. Museum of Modern Art i New York hadde i oktober 2005 en to ukers DEFA-festival.
En DEFA-film som er svært kjent i Norge er Tre nøtter til Askepott.
Afrikansk månespinner
Afrikansk månespinner (Argema mimosae) er en sommerfugl som tilhører familien påfuglspinnere (Saturniidae). Denne store, vakre arten lever i det sørlige og sentrale Afrika (nord til Kenya), inkludert Madagaskar.
Levevis
thumb|300px| Hann
Charles de Harlez
Charles de Harlez (født 21. august 1832 i Liège i Belgia, død 14. juli 1899 i Leuven) var en belgisk jesuitt, zendolog og sinolog.
I 1871 ble Harlez professor i orientalske språk ved universitetet i Leuven, og han ble også universitetets rektor. Han ble grunnlegger av den religionsvitenskapelige retning innen den belgiske katolisisme, som fikk sitt hovedorgan i Le muséon.